สรุปภาวะตลาดต่างประเทศ ประจำวันที่ 29 ส.ค. 2565
สรุปภาวะตลาดต่างประเทศ ประจำวันที่ 29 ส.ค. 2565
สรุปภาวะตลาดต่างประเทศ ประจำวันที่ 29 ส.ค. 2565
30 ส.ค. 2565

ดัชนีดาวโจนส์ตลาดหุ้นนิวยอร์กปิดลบในวันจันทร์ (29 ส.ค.) โดยดาวโจนส์ปรับตัวลงต่อเนื่องจากวันศุกร์ หลังจากนายเจอโรม พาวเวล ประธานธนาคารกลางสหรัฐ (เฟด) แสดงความมุ่งมั่นที่จะปรับขึ้นอัตราดอกเบี้ยเชิงรุกเพื่อสกัดเงินเฟ้อ แม้อาจจะทำให้เศรษฐกิจชะลอตัวลงก็ตาม
ดัชนีเฉลี่ยอุตสาหกรรมดาวโจนส์ปิดที่ 32,098.99 จุด ลดลง 184.41 จุด หรือ -0.57%, ดัชนี S&amp;P500 ปิดที่ 4,030.61 จุด ลดลง 27.05 จุด หรือ -0.67% และดัชนี Nasdaq ปิดที่ 12,017.67 จุด ลดลง 124.04 จุด หรือ -1.02%
ตลาดหุ้นยุโรปปิดลดลงในวันจันทร์ (29 ส.ค.) โดยหุ้นกลุ่มเทคโนโลยีนำตลาดปรับตัวลง หลังอัตราผลตอบแทนพันธบัตรพุ่งขึ้นจากความเห็นของเจ้าหน้าที่ธนาคารกลางหลายรายที่ตอกย้ำความวิตกเกี่ยวกับมาตรการควบคุมเงินเฟ้อ ขณะที่มีความเสี่ยงมากขึ้นที่เศรษฐกิจจะเข้าสู่ภาวะถดถอย
ทั้งนี้ ดัชนี Stoxx Europe 600 ปิดที่ 422.65 จุด ลดลง 3.44 จุด หรือ -0.81%
ดัชนี CAC-40 ตลาดหุ้นฝรั่งเศสปิดที่ 6,222.28 จุด ลดลง 51.98 จุด หรือ -0.83% และดัชนี DAX ตลาดหุ้นเยอรมนีปิดที่ 12,892.99 จุด ลดลง 78.48 จุด หรือ -0.61%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 4% วันจันทร์ (29 ส.ค.) ขานรับการคาดการณ์ที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส อาจจะปรับลดกำลังการผลิตเพื่อพยุงราคาน้ำมันในตลาด
ทั้งนี้ สัญญาน้ำมันดิบ WTI ส่งมอบเดือนต.ค. พุ่งขึ้น 3.95 ดอลลาร์ หรือ 4.2% ปิดที่ 97.01 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 29 ก.ค.
ส่วนสัญญาน้ำมันดิบเบรนท์ (BRENT) ส่งมอบเดือนต.ค. พุ่งขึ้น 4.10 ดอลลาร์ หรือ 4.1% ปิดที่ 105.09 ดอลลาร์/บาร์เรล
สัญญาทองคำตลาดนิวยอร์กปิดขยับลงเล็กน้อยในวันจันทร์ (29 ส.ค.) เนื่องจากการพุ่งขึ้นของอัตราผลตอบแทนพันธบัตรสหรัฐเป็นปัจจัยกดดันตลาด
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 10 เซนต์ หรือ 0.01% ปิดที่ 1,749.70 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 15.5 เซนต์ หรือ 0.82% ปิดที่ 18.67 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 1 ดอลลาร์ หรือ 0.12% ปิดที่ 854.3 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 2.40 ดอลลาร์ หรือ 0.1% ปิดที่ 2,130.30 ดอลลาร์/ออนซ์
ดอลลาร์สหรัฐแข็งค่าขึ้นอย่างต่อเนื่อง เมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (29 ส.ค.) หลังจากที่นายเจอโรม พาวเวล ประธานธนาคารกลางสหรัฐ (เฟด) ให้คำมั่นว่าเฟดจะปรับขึ้นอัตราดอกเบี้ยต่อไปเพื่อสกัดเงินเฟ้อ ขณะที่นักลงทุนจับตาข้อมูลเศรษฐกิจของสหรัฐในสัปดาห์นี้ ซึ่งรวมถึงตัวเลขจ้างงานนอกภาคเกษตรประจำเดือนส.ค.
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.03% แตะที่ระดับ 108.8350 หลังจากที่พุ่งขึ้นแตะระดับ 109.48 ในระหว่างวัน ซึ่งเป็นระดับสูงสุดนับตั้งแต่วันที่ 16 ก.ย. 2545
ดอลลาร์แข็งค่าเมื่อเทียบกับเงินเยน ที่ระดับ 138.82 เยน จากระดับ 137.37 เยน และแข็งค่าเมื่อเทียบกับฟรังก์สวิส ที่ระดับ 0.9688 ฟรังก์ จากระดับ 0.9664 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.3006 ดอลลาร์แคนาดา จากระดับ 1.3026 ดอลลาร์แคนาดา
ยูโรแข็งค่าเมื่อเทียบกับดอลลาร์ ที่ระดับ 0.9994 ดอลลาร์ จากระดับ 0.9968 ดอลลาร์ ขณะที่เงินปอนด์อ่อนค่าลงแตะที่ระดับ 1.1703 ดอลลาร์ จากระดับ 1.1744 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.6902 ดอลลาร์สหรัฐ จากระดับ 0.6894 ดอลลาร์สหรัฐ